Často sa hovorí o tom, že elektromobily vôbec nie sú také ekologické, ako sa to verejne prezentuje. Mnohé strany trošku nepochopiteľne argumentujú tým, že pri výrobe elektrickej energie, ktorá poháňa elektromobily, produkujú jej výrobcovia emisie. Po prvé to vôbec nemusí byť pravda. Štúdia Nórskej vedeckej a technickej univerzity hovorí o tom, že elektromobily nabíjané v Európe, produkujú určite menej emisií ako automobily so spaľovacími motormi. A to vďaka spôsobu výroby elektrickej energie, ktorá prebieha z väčšiny ekologicky.